Istana Shuri

Pura Shuri (basa Okinawa: /suigusiku/, basa Jepang: 首里城 Shurijō) iku salah siji pura ing Jepang, nalika biyèn diduwèni Karajan Ryukyu ing Shuri, Okinawa, Jepang. Pura iki kagolong salah sijiné gusuku kang ana ing KapuloanRyukyu. Nalika Perang Okinawa 1945, Pura Shuri ajur amarga digempur Sakuthu. Mung sisa témbok kang dhuwuré mung puluhan sentimeter sisa perang. Nalika taun 1992, pura iki diyasa manèh ing papan kang padha manut karo poto lan cathetan sajarah biyèn. Sajarah Biyèn pura iki wis digunakaké wiwit jaman Sanzan. Kayadene pura liya ing Okinawa, Pura Shuri banjur diyasa nalika jaman Gusuku. Sawisé ndadèkaké siji Okinawa kang sadurungé ana telung kraton lan ngadegaké Karajan Ryukyu. Raja Shō Hashi migunakaké Pura Shuri dadi kediaman resmi. Banjur Shuri dadi kutha krajan nganti Dinasti Shō. Suwene 450 taun wiwit abad angka 15, Pura Shuri digunakaké dadi isatana kraton lan punjere administrasi Karajan Ryukyu. Pura iki dadi punjere doltinuku Ryuku karo wong manca, lan punjere budaya, ékonomi, lan pulitik KapuloanRyukyu. Pura iki tau kobong kaping bola-bali. Sadurungé Perang Donya II, pura iki diresmekake déning pamaréntah Jepang minangka Harta Nasional Jepang. Nanging sasuwéné perang pura iki didadèkaké markas bala militèr Jepang. Amerga iku pura iki didadèkaké inceran bom déning kapal perange Amérikah Sarékat USS Mississippi wiwit 25 Mèi 1945.. Cathetan sikil Pranala njaba Istana Shuri, Situs Prefektur Okinawa Special Feature 1 Shuri-jo Castle: The Symbol of Okinawa Archived 2001-02-18 at the Wayback Machine. Shuri Castle Park Archived 2008-03-06 at the Wayback Machine.